# Εγχειρίδιο προβολής εγγράφων Atril

Η εφαρμογή Προβολής Εγγράφων Atril σας επιτρέπει να προβάλλετε έγγραφα διαφόρων τύπων αρχείου όπως Portable Document Format (PDF) και PostScript

2020 MATE Documentation Project
2005 Nickolay V. Shmyrev
2004 Sun Microsystems
Έργο Τεκμηρίωσης MATE Έργο τεκμηρίωσης GNOME

Δίνεται άδεια για αντιγραφή, διανομή και/ή τροποποίηση του εγγράφου υπό τους όρους της Ελεύθερης Άδειας Τεκμηρίωσης GNU (GFDL), Έκδοση 1.1 ή μεταγενέστερη εκδιδόμενη από το Ίδρυμα Ελεύθερου Λογισμικού χωρίς Σταθερά Εδάφια, χωρίς Εξώφυλλα Κειμένου, και χωρίς Οπισθόφυλλα Κειμένου. Μπορείτε να βρείτε ένα αντίγραφο της GFDL σε αυτόν τον σύνδεσμο ή στο αρχείο COPYING-DOCS που διανεμήθηκε με αυτόν τον οδηγό.

Αυτή η τεκμηρίωση είναι μέρος της συλλογής τεκμηρίωσης του MATE όπως διανέμεται υπό τους όρους του GFDL. Εάν επιθυμείτε να διανείμετε αυτή την τεκμηρίωση ξεχωριστά από την συλλογή, μπορείτε να το κάνετε εάν η τεκμηρίωση συνοδεύεται από αντίγραφο της άδειας (GFDL) όπως περιγράφεται στον τομέα 6 της άδειας.

Πολλά από τα ονόματα που χρησιμοποιούνται από εταιρίες για να ξεχωρίσουν τα προϊόντα και τις υπηρεσίες είναι σήματα κατατεθέν. Όπου αυτά τα ονόματα εμφανίζονται στην τεκμηρίωση MATE, και τα μέλη της ομάδας τεκμηρίωσης MATE έχουν γνώση αυτών, τότε αυτά αναγράφονται με κεφαλαίους χαρακτήρες ή με αρχικούς κεφαλαίους χαρακτήρες.

ΤΟ ΕΓΓΡΑΦΟ ΚΑΙ ΤΡΟΠΟΠΟΙΗΜΕΝΕΣ ΕΚΔΟΣΕΙΣ ΤΟΥ ΕΓΓΡΑΦΟΥ ΠΑΡΕΧΟΝΤΑΙ ΜΕ ΤΟΥΣ ΟΡΟΥΣ ΤΗΣ ΑΔΕΙΑΣ ΤΕΚΜΗΡΙΩΣΗ ΕΛΕΥΘΕΡΟΥ ΛΟΓΙΣΜΙΚΟΥ GNU ΜΕ ΤΗΝ ΠΕΡΑΙΤΕΡΩ ΚΑΤΑΝΟΜΗ ΟΤΙ:

1. Η ΤΕΚΜΗΡΙΩΣΗ ΑΥΤΗ ΠΑΡΕΧΕΤΑΙ "ΩΣ ΕΧΕΙ", ΧΩΡΙΣ ΚΑΜΙΑ ΕΓΓΥΗΣΗ ΟΤΙ ΜΠΟΡΕΙ ΝΑ ΕΞΥΠΗΡΕΤΗΣΕΙ ΚΑΠΟΙΟ ΣΚΟΠΟ Η ΟΤΙ ΕΙΝΑΙ ΧΩΡΙΣ ΣΦΑΛΜΑ. ΟΛΟΚΛΗΡΗ Η ΕΥΘΥΝΗ ΓΙΑ ΤΗΝ ΠΟΙΟΤΗΤΑ, ΑΚΡΙΒΕΙΑ ΚΑΙ ΛΕΙΤΟΥΡΓΙΚΟΤΗΤΑ ΤΗΣ ΤΕΚΜΗΡΙΩΣΗΣ Ή ΠΑΡΑΛΛΑΓΩΝ ΑΥΤΗΣ ΑΝΗΚΕΙ ΣΕ ΕΣΑΣ. ΕΑΝ Η ΤΕΚΜΗΡΙΩΣΗ ΑΥΤΗ Ή ΠΑΡΑΛΛΑΓΗ ΑΥΤΗΣ ΕΙΝΑΙ ΛΑΘΟΣ ΚΑΤΑ ΚΑΠΟΙΟ ΤΡΟΠΟ ΕΣΕΙΣ ΑΝΑΛΑΜΒΑΝΕΤΕ ΤΗΝ ΕΥΘΥΝΗ ΤΗΣ ΔΙΟΡΘΩΣΗΣ. Η ΑΠΑΛΛΑΓΗ ΕΥΘΥΝΗΣ ΠΟΥ ΣΥΝΟΔΕΥΕΙ ΑΥΤΗ ΤΗΝ ΤΕΚΜΗΡΙΩΣΗ ΕΙΝΑΙ ΑΝΑΠΟΣΠΑΣΤΟ ΚΟΜΜΑΤΙ ΑΥΤΗΣ. ΚΑΜΙΑ ΧΡΗΣΗ ΤΗΣ ΤΕΚΜΗΡΙΩΣΗΣ Ή ΠΑΡΑΛΛΑΓΩΝ ΑΥΤΗΣ ΔΕΝ ΕΠΙΤΡΕΠΕΤΑΙ ΠΑΡΑ ΜΟΝΟ ΕΑΝ ΣΥΝΟΔΕΥΕΤΑΙ ΑΠΟ ΤΗΝ ΑΠΑΛΛΑΓΗ ΕΥΘΥΝΗΣ.

2. ΣΕ ΚΑΜΙΑ ΠΕΡΙΠΤΩΣΗ ΚΑΙ ΥΠΟ ΚΑΜΙΑ ΝΟΜΙΚΗ ΣΥΝΘΗΚΗ, ΕΙΤΕ ΜΕΣΩ ΣΥΜΒΟΛΑΙΩΝ Ή ΑΛΛΙΩΣ, ΔΕΝ ΕΥΘΥΝΟΝΤΑΙ Ο ΣΥΓΓΡΑΦΕΑΣ, Ο ΔΙΑΝΟΜΕΑΣ, Η ΑΛΛΟΣ ΣΥΝΥΠΕΥΘΥΝΟΣ ΓΙΑ ΤΗΝ ΣΥΓΓΡΑΦΗ ΤΗΣ ΤΕΚΜΗΡΙΩΣΗΣ, ΓΙΑ ΕΜΜΕΣΕΣ Η ΑΜΕΣΕΣ, ΤΥΧΑΙΕΣ Ή ΜΗ ΖΗΜΙΕΣ ΠΑΝΤΩΣ ΦΥΣΕΩΣ ΠΟΥ ΠΡΟΕΡΧΟΝΤΑΙ ΑΠΟ ΤΗΝ ΧΡΗΣΗ ΤΗΣ ΤΕΚΜΗΡΙΩΣΗΣ ΚΑΙ/Ή ΠΑΡΑΛΛΑΓΩΝ ΑΥΤΗΣ ΑΚΟΜΑ ΚΑΙ ΕΑΝ ΕΧΕΙ ΥΠΑΡΞΕΙ ΠΡΟΕΙΔΟΠΟΙΗΣΗ ΓΙΑ ΤΗΝ ΠΙΘΑΝΟΤΗΤΑ ΥΠΑΡΞΗΣ ΤΕΤΟΙΩΝ ΖΗΜΙΩΝ.

Έργο Τεκμηρίωσης MATE
Επιφάνεια εργασίας MATE
Sun Ομάδα τεκμηρίωσης τους GNOME
Sun Microsystems
Nickolay V. Shmyrev
Έργο Τεκμηρίωσης GNOME

     nshmyrev@yandex.ru

Εγχειρίδιο Προγράμματος Προβολής Εγγράφων Atril V1.2
Ιούλιος 2015

Ομάδα τεκμηρίωσης MATE

Έργο Τεκμηρίωσης MATE

Εγχειρίδιο Προγράμματος Προβολής Εγγράφων V1.1
2008-04-05

Niels Giesen

Claude Paroz

Έργο τεκμηρίωσης GNOME

Εγχειρίδιο Προγράμματος Προβολής Εγγράφων V1.0
2005-04-06

Nickolay V. Shmyrev

Έργο τεκμηρίωσης GNOME

Το εγχειρίδιο περιγράφει την έκδοση 1.10.1 της Προβολής Εγγράφων Atril

Ανάδραση

Για να αναφέρετε σφάλματα ή για να υποβάλλετε προτάσεις σχετικά με το Πρόγραμμα Προβολή Εγγράφων Atril ή το σχετικά με το παρόν εγχειρίδιο, ακολουθήστε τις οδηγίες στην Σελίδα ανάδρασης του MATE.

## Εισαγωγή

Η εφαρμογή Προβολή Εγγράφων Atril σας επιτρέπει να προβάλλετε έγγραφα διαφόρων τύπων όπως αρχεία Portable Document Format (PDF) και αρχεία PostScript. ΗΠροβολή Εγγράφων Atril ακολουθεί τα στάνταρ των Freedesktop.org και MATE ώστε να παρέχει ενσωμάτωση στο Περιβάλλον Εργασίας.

## Για να ξεκινήσετε

### Για να ξεκινήσετε το Πρόγραμμα Προβολής Εγγράφων Atril

Το Πρόγραμμα Προβολής Εγγράφων Atril ξεκινά όταν ανοίγετε ένα έγγραφο όπως κάποιο αρχείο PDF ή PostScript.

Εναλλακτικά, μπορείτε να ξεκινήσετε το Πρόγραμμα Προβολής Εγγράφων Atril από την γραμμή εντολής, δίνοντας την εντολή `atril`.

### Όταν ξεκινάτε το Πρόγραμμα Προβολής Εγγράφων Atril

Όταν ξεκινάτε το Πρόγραμμα Προβολής Εγγράφων Atril εμφανίζεται το εξής παράθυρο.

Παράθυρο Προγράμματος Προβολής Εγγράφων Atril

Εμφανίζει το κυρίως παράθυρο του Προγράμματος Προβολής Εγγράφων Atril. Περιλαμβάνει την μπάρα τίτλου, την γραμμή των μενού, την εργαλειοθήκη και την περιοχή προβολής. Η γραμμή των μενού περιλαμβάνει τα μενού Αρχείο, Επεξεργασία, Προβολή, Μετάβαση και Βοήθεια.

Το παράθυρο του Προγράμματος Προβολής Εγγράφων Atril περιλαμβάνει τα εξής στοιχεία:

Γραμμή μενού

  Τα μενού της αντίστοιχης μπάρας περιλαμβάνουν όλες τις εντολές που χρειάζεστε για να εργαστείτε με έγγραφα στο Πρόγραμμα Προβολής Εγγράφων Atril.

Εργαλειοθήκη

  Η εργαλειοθήκη περιλαμβάνει υποσύνολα των εντολών τις οποίες μπορείτε αν προσπελάσετε από την μπάρα των μενού.

Η περιοχή προβολής

  Η περιοχή προβολής εμφανίζει το έγγραφο.

Στο Πρόγραμμα Προβολής Εγγράφων Atril μπορείτε να εκτελέσετε την ίδια ενέργεια με διαφορετικούς τρόπους. Για παράδειγμα, μπορείτε να ανοίξετε ένα έγγραφο με τους ακόλουθους τρόπους:

Συστατικό ΔΧ | Ενέργεια
--- | ---
Παράθυρο | Σύρετε ένα αρχείο στο παράθυρο του Προγράμματος Προβολής Εγγράφων Atril από μια άλλη εφαρμογή όπως ο διαχειριστής αρχείων. Διπλοπατήστε στο όνομα του αρχείου μέσα στον διαχειριστή αρχείων.
Γραμμή μενού | Επιλέξτε Αρχείο Άνοιγμα.
Πλήκτρα συντόμευσης | Press Ctrl O.

Το εγχειρίδιο αυτό περιγράφει την λειτουργικότητα από την γραμμή των μενού.

## Χρήση

### Για να ανοίξετε ένα έγγραφο

Για να ανοίξετε ένα έγγραφο, εκτελέστε τα παρακάτω βήματα:

1. Επιλέξτε Αρχείο Άνοιγμα.

2. Μέσα από το παράθυρο διαλόγου Άνοιγμα εγγράφου επιλέξτε το αρχείο που θέλετε να ανοίξετε.

3. Πατήστε Άνοιγμα. Το Πρόγραμμα Προβολής Εγγράφων Atrilεμφανίζει το όνομα του εγγράφου στην μπάρα τίτλου του παραθύρου.

Για να ανοίξετε κάποιο άλλο έγγραφο επιλέξτε και πάλι Αρχείο Άνοιγμα. Το Πρόγραμμα Προβολής Εγγράφων Atril ανοίγει κάθε αρχείο σε ένα νέο παράθυρο.

Αν επιχειρήσετε να ανοίξετε ένα έγγραφο μορφής που το Πρόγραμμα Προβολή Εγγράφων Atril δεν αναγνωρίζει η εφαρμογή θα εμφανίσει ένα μήνυμα σφάλματος.

### Για να περιηγηθείτε σε ένα έγγραφο

Μπορείτε να περιηγηθείτε σε ένα αρχείο ως εξής:

- Για να προβάλλετε την επόμενη σελίδα πατήστε Μετάβαση Επόμενη σελίδα.

- Για να προβάλλετε την προηγούμενη σελίδα επιλέξτε Μετάβαση Προηγούμενη σελίδα.

- Για να προβάλλετε την πρώτη σελίδα το εγγράφου πατήστε Μετάβαση Πρώτη σελίδα.

- Για να προβάλλετε την τελευταία σελίδα του εγγράφου επιλέξτε Μετάβαση Τελευταία σελίδα.

- Για να προβάλλετε κάποια συγκεκριμένη σελίδα εισάγετε τον αριθμό της σελίδας ή την ετικέτα της στο πλαίσιο κειμένου της εργαλειοθήκης και πατήστε Enter.

### Για να κυλήσετε μια σελίδα

Για να προβάλλετε το περιεχόμενο της σελίδας το οποίο την στιγμή εκείνη δεν εμφανίζεται μέσα στην περιοχή προβολή, ακολουθήστε τις παρακάτω μεθόδους:

- Χρησιμοποιείστε τα πλήκτρα βέλη ή το πλήκτρο διαστήματος στο πληκτρολόγιο.

- Πατώντας το μεσαίο πλήκτρο του ποντικιού οπουδήποτε μέσα στο έγγραφο σύρετε την περιοχή προβολής κινώντας το ποντίκι σας. Για παράδειγμα, για να κυλίσετε προς τα κάτω την σελίδα σύρετε την περιοχή προβολής προς το επάνω μέρος του παραθύρου.

- Χρησιμοποιήστε την μπάρα κύλισης στο παράθυρο.

### Για να αλλάξετε το μέγεθος της σελίδας

Μπορείτε να χρησιμοποιήσετε τις ακόλουθες μεθόδους για να αλλάξετε τις διαστάσεις κάποιας σελίδας μέσα στην περιοχή προβολής του Προγράμματος Προβολής Εγγράφων Atril.

- Για να μεγαλώσετε τις διαστάσεις επιλέξτε Προβολή Μεγέθυνση.

- Για να μειώσετε το μέγεθος της σελίδας πατήστε Προβολή Σμίκρυνση.

- Για να αλλάξετε τις διαστάσεις κάποιας σελίδας ώστε να έχει το ίδιο πλάτος με την περιοχή προβολής του Προγράμματος Προβολής Εγγράφων Atril επιλέξτε Προβολή Ταίριασμα στο πλάτος.

- Για να αλλάξετε τις διαστάσεις κάποιας σελίδας μέσα από την περιοχή προβολής του Προγράμματος Προβολής Εγγράφων Atril επιλέξτε Προβολή Επέκταση του παραθύρου για να ταιριάξει.

- Για να αλλάξετε τις διαστάσεις του Προγράμματος Προβολής Εγγράφων Atril ώστε να έχει το ίδιο πλάτος και ύψος με εκείνα της οθόνης επιλέξτε Προβολή Πλήρης οθόνη. Για να επαναφέρετε τις διαστάσεις του Προγράμματος Προβολής Εγγράφων Atril στις αρχικές τους τιμές πατήστε το πλήκτρο Έξοδος από πλήρη οθόνη.

### Για να προβάλλετε σελίδες ή τη δομή του εγγράφου

Για να προβάλετε σελιδοδείκτες ή σελίδες ακολουθήστε τα εξής βήματα:

1. ΕπιλέξτεΠροβολή Πλευρικό ταμπλώ ή πατήστε F9.

2. Χρησιμοποιήστε την αναδιπλούμενη λίστα στην κεφαλή του πλευρικού ταμπλώ για να επιλέξετε αν αυτό θα προβάλει την δομή του εγγράφου ή τις σελίδες του.

3. Χρησιμοποιείστε τις κυλιόμενες μπάρες του πλευρικού ταμπλώ για να προβάλλετε το επιθυμητό στοιχείο ή την σελίδα στο πλευρικό ταμπλώ.

4. Κάνετε κλικ σε ένα στοιχείο του πλευρικού ταμπλώ για να μεταβείτε στην αντίστοιχη τοποθεσία του εγγράφου. Κάνετε κλικ σε μια σελίδα μέσα στο πλευρικό ταμπλώ για να μεταβείτε στην σελίδα αυτή του εγγράφου.

### Για να προβάλλετε τις ιδιότητες ενός εγγράφου

Για να προβάλλετε τις ιδιότητες ενός εγγράφου, επιλέξτε Αρχείο Ιδιότητες .

Το παράθυρο διαλόγου Ιδιότητες προβάλλει όλες τις διαθέσιμες πληροφορίες.

### Για να εκτυπώσετε ένα έγγραφο

Για να εκτυπώσετε ένα έγγραφο, επιλέξτε Αρχείο Εκτύπωση .

Αν δεν μπορείτε να χρησιμοποιήσετε την εντολή Εκτύπωση του μενού, ο συντάκτης του εγγράφου έχει απενεργοποιήσει την δυνατότητα εκτύπωσης του εγγράφου. Για να ενεργοποιήσετε την επιλογή εκτύπωσης πρέπει να εισάγετε τον κυρίως κωδικό κατά το άνοιγμα του εγγράφου. Δείτε την ενότητα για περισσότερες πληροφορίες για αρχεία που προστατεύονται με κωδικό.

Ο διάλογος Εκτύπωση έχει τις ακόλουθες ενότητες:

- Διεργασία

- Εκτυπωτής

- Χαρτί

#### Εργασία

Εύρος εκτύπωσης

  Επιλέξτε ένα από τα ακόλουθα για να προσδιορίσετε το πλήθος των προς εκτύπωση σελίδων:

  - Όλες

    Επιλέξτε αυτή τη λειτουργία για να εκτυπωθούν όλες οι σελίδες του εγγράφου.

  - Σελίδες από

    Επιλέξτε αυτή τη λειτουργία για να ορίσετε ένα εύρος σελίδων του εγγράφου. Χρησιμοποιείστε τα διπλανά πλήκτρα αριθμών για να ορίσετε την πρώτη και την τελευταία σελίδα της εκτύπωσης.

#### Εκτυπωτής

Εκτυπωτής

  Χρησιμοποιείστε την αναδιπλούμενη λίστα για να επιλέξετε τον εκτυπωτή που θα εκτυπώσει το έγγραφο.

  Η λειτουργία Δημιουργείστε ένα έγγραφο PDF δεν υποστηρίζεται από αυτή την έκδοση του Προγράμματος Προβολή Εγγράφων Atril.

Ρυθμίσις

  Χρησιμοποιείστε την αναδιπλούμενη λίστα για να επιλέξετε τις ρυθμίσεις του εκτυπωτή.

  Για να προσαρμόσετε τον εκτυπωτή πατήστε Προσαρμογή. Για παράδειγμα, μπορείτε να ενεργοποιήσετε ή να απενεργοποιήσετε την διπλότυπη εκτύπωση ή να προγραμματίσετε την καθυστέρηση της εκτύπωσης, εφόσον η λειτουργία αυτή υποστηρίζεται από τον εκτυπωτή σας.

Τοποθεσία

  Χρησιμοποιείστε αυτή την αναδιπλούμενη λίστα για να επιλέξετε έναν από τους ακόλουθους εκτυπωτές:

  CUPS

    Εκτυπώστε το έγγραφο με έναν εκτυπωτή CUPS.

    Αν ο επιλεγμένος εκτυπωτής είναι συμβατός με CUPS, το μοναδικό στοιχείο της αναδιπλούμενης λίστας είναι CUPS.

  lpr

    Εκτυπώστε το έγγραφο με έναν εκτυπωτή.

  Αρχείο

    Εκτυπώστε το έγγραφο σε ένα αρχείο PostScript.

    Πατήστε Αποθήκευση ως για να εμφανιστεί ένας διάλογος στο οποίο θα προσδιορίσετε το όνομα και την διαδρομή του αρχείου PostScript.

  Προσαρμογή

    Χρησιμοποιείστε την καθορισμένη εντολή για να εκτυπώσετε το έγγραφο.

    Πληκτρολογήστε το όνομα της εντολής στο πλαίσιο κειμένου. Συμπεριλάβετε όλα τα ορίσματα της γραμμής εντολής.

Κατάσταση

  Η λειτουργία αυτή δεν υποστηρίζεται από αυτή την έκδοση του Προγράμματος Προβολής Εγγράφων Atril.

Τύπος

  Η λειτουργία αυτή δεν υποστηρίζεται από αυτή την έκδοση του Προγράμματος Προβολής Εγγράφων Atril.

Σχόλιο

  Η λειτουργία αυτή δεν υποστηρίζεται από αυτή την έκδοση του Προγράμματος Προβολής Εγγράφων Atril.

#### Χαρτί

Μέγεθος χαρτιού

  Χρησιμοποιείστε αυτή την αναδιπλούμενη λίστα για να επιλέξετε το μέγεθος του φύλλου χαρτιού στο οποίο ο εκτυπωτής θα εκτυπώσει το έγγραφο.

Πλάτος

  Χρησιμοποιείστε τον επιλογέα αριθμών για να ορίσετε το πλάτος του φύλλου χαρτιού. Χρησιμοποιείστε την παρακείμενη αναδυόμενη λίστα για να αλλάξετε την μονάδα μέτρησης.

Ύψος

  Χρησιμοποιείστε αυτόν τον επιλογέα αριθμών για να προσδιορίσετε το ύψος του φύλλου χαρτιού.

Προσανατολισμός τροφοδοσίας

  Χρησιμοποιείστε αυτή την αναδιπλούμενη λίστα για να επιλέξετε το είδος του προσανατολισμού του χαρτιού μέσα στον εκτυπωτή.

Προσανατολισμός σελίδας

  Χρησιμοποιείστε αυτή την αναδιπλούμενη λίστα για να επιλέξετε τον προσανατολισμό της σελίδας.

Διάταξη

  Χρησιμοποιείστε αυτή την αναδιπλούμενη λίστα για να επιλέξετε την διάταξη της σελίδας. Στην περιοχή Προεπισκόπηση προβάλλεται μια προεπισκόπηση κάθε διάταξης που επιλέγετε.

Συρτάρι χαρτιού

  Χρησιμοποιείστε αυτή την αναδιπλούμενη λίστα για να επιλέξτε συρτάρι χαρτιού.

### Για να αντιγράψετε ένα έγγραφο

Για να αντιγράψετε ένα αρχείο ακολουθήστε τα εξής βήματα:

1. Επιλέξτε Αρχείο Αποθήκευση αντιγράφου.

2. Πληκτρολογήστε το νέο όνομα αρχείου στο πεδίο κειμένου Όνομα αρχείου του διαλόγου Αποθήκευση αντιγράφου.

   Αν είναι απαραίτητο προσδιορίστε την διαδρομή αποθήκευσης του αντεγραμμένου εγγράφου. Εξ ορισμού τα αντίγραφα αποθηκεύονται στον κατάλογο του χρήστη.

3. Πατήστε Αποθήκευση.

### Πώς να εργαστείτε με έγγραφα που προστατεύονται με κωδικό.

Κάποιος συντάκτης μπορεί να χρησιμοποιήσει τα ακόλουθα επίπεδα κωδικού για να προστατέψει ένα έγγραφο.

- Κωδικούς χρήστη που επιτρέπουν άλλους μόνον να διαβάσουν το έγγραφο.

- Κύριο κωδικό που επιτρέπει σε άλλους να εκτελέσουν επιπρόσθετες ενέργειες, όπως εκτύπωση του εγγράφου.

Όταν επιχειρήσετε να ανοίξετε ένα προστατευόμενο με κωδικό έγγραφο το Πρόγραμμα Προβολής Εγγράφων Atril εμφανίζει έναν διάλογο ασφαλείας. Πληκτρολογήστε είτε τον κωδικό χρήστη ή τον κύριο κωδικό στο πλαίσιο κειμένου Εισάγετε κωδικό εγγράφου και μετά πατήστε Άνοιγμα εγγράφου.

### Για να κλείσετε ένα έγγραφο.

Για να κλείσετε ένα έγγραφο επιλέξτε Αρχείο Κλείσιμο.

Αν το παράθυρο είναι το τελευταίο ανοικτό παράθυρο του Προγράμματος Προβολής Εγγράφων Atril, η εφαρμογή θα κλείσει.

## Συντομεύσεις

Ακολουθεί ένας κατάλογος όλων των συντομεύσεων που υπάρχουν στο Πρόγραμμα Προβολής Εγγράφων Atril:

Συντόμευση | Ενέργεια
--- | ---
Ctrl O | Άνοιγμα υ_πάρχοντος εγγράφου
Ctrl S | Αποθήκευση ενός αντιγράφου του τρέχοντος εγγράφου
Ctrl P | Εκτύπωση εγγράφου
Ctrl W | Κλείσιμο παραθύρου
Ctrl C | Αντιγραφή επιλεγμένου
Ctrl A | Επιλογή όλων
Ctrl F / (slash) | Εύρεση μίας λέξης ή μίας φράσης μέσα στη σελίδα
Ctrl G F3 | Εύρεση επόμενου
Ctrl+ (plus sign) + = | Μεγέθυνση
Ctrl- (minus sign) - | Σμίκρυνση
Ctrl R | Επαναφόρτωση του εγγράφου
Page Up | Μετάβαση στην προηγούμενη σελίδα
Page Down | Μετάβαση στην επόμενη σελίδα
Space Shift Backspace Return | Κύλιση προς τα εμπρός
Shift Space Backspace Shift Return | Κύλιση προς τα πίσω
Shift Page Up | Επάνω κύλιση κατά μια δέσμη σελίδων
Shift Page Down | Κάτω κύλιση κατά μια δέσμη σελίδων
Home | Μετάβαση στην πρώτη σελίδα
End | Μετάβαση στην τελευταία σελίδα
Ctrl L | Μετάβαση στην σελίδα κατά αριθμό ή ετικέτα
F1 | Βοήθεια
F5 | Εκτέλεση εγγράφου ως παρουσίαση
F9 | Προβολή ή απόκρυψη πλευρικού ταμπλώ
F11 | Εναλλαγή κατάστασης πλήρους οθόνης

Πρόγραμμα Προβολής Εγγράφων Atril
atril